Title: príloha č
Author: .
Company: Úrad vlády SR

príloha č. 3

Grantový program 1999

Rada Fondu detí a mládeže

vyhlasuje v súvislosti s plnením si poslania Fondu detí a mládeže zriadeného Národnou radou SR pre rok 1999 nasledujúci:

Program grantovej podpory činnosti detí a mládeže 

V rámci programu budú udelené malé granty v maximálnej hodnote 30.000,- Sk na podporu rozvoja detí a mládeže (do 26 roku  veku).

1.	Podpora talentov tvorivej a vedecko-technickej činnosti
Špecifikácia: projekt je určený na individuálnu podporu. Úlohou programu je podporiť výnimočne talentovaných mladých ľudí, ktorí by bez tejto podpory mali problém využiť svoj talent, vrátane získavania odborných skúseností v zahraničí. Podporovaní budú predovšetkým žiadatelia, ktorých prínos je inovačný.

2.	Podpora zapájania mladých ľudí do činnosti mládežníckych organizácií 
Špecifikácia: program je určený na podporu aktívneho zapájania mladých ľudí do tých aktivít mládežníckych organizácií, ktoré sú primárnou prevenciou proti závislostiam. Grant je prioritne určený na propagáciu týchto aktivít mládežníckych organizácií. Projekt musí byť zameraný na oslovenie nových ľudí, podporené budú predovšetkým projekty, ktoré preukážu originalitu, efektivitu vynaložených peňazí, inovatívnosť v komunikácii s mladými ľuďmi a pri ich oslovovaní. 
 
3.	Podpora sociálne alebo zdravotne znevýhodnenej mládeže
Špecifikácia: projekt je určený na individuálnu podporu. Jeho úlohou  je  uľahčiť  situáciu zdravotne postihnutých detí a mládeže. Program by mal tiež pomôcť sociálne slabším rodinám.

Žiadosti o finančný príspevok musia všeobecne obsahovať stručný rozpočet s vyšpecifikovanými položkami finančnej žiadosti (max 1 strana) a textovú časť, spracovanú podľa nasledujúcej osnovy (max 2 strany): 
1.	názov projektu
2.	účel použitia prostriedkov a jeho zdôvodnenie (v programe 1 a 3 priložiť aj podporné dokumenty - napr. aj správu obecného alebo okresného úradu, farnosti, v prípade nadaných detí doporučenie učiteľov  ak ide o sociálnu starostlivosť treba predložiť doporučenia, výkaz o príjme rodičov, resp. lekársky nález alebo stanovisko Úradu sociálnej starostlivosti apod.) 
3.	termín a miesto konania projektu, indikátory ako osloviť, koľko mladých ľudí a ďalšie kritéria, ktoré si uchádzač sám určí a ktorých účelom má byť kvantifikovať dosah, resp. výsledky tohoto projektu (platí pre program 2)
4.	celkové náklady na projekt a výška požadovanej časti od FDaM SR (presne po položkách + kalkulácie)
5.	presný názov (meno) adresa a telefón žiadateľa (pri organizáciách aj kópia registrácie združenia a pridelenia IČO)
6.	bankové spojenie
7.	dátum, podpis štatutárneho zástupcu, resp. pečiatka (pri organizáciách)

Uzávierka prijímania žiadostí je posunutá na 18. december 1999 

V rámci žiadosti je možné požadovať príspevok na akékoľvek položky rozpočtu v súlade s účtovnými pravidlami v SR. Fond detí a mládeže SR si vyhradzuje právo určiť účel použitia (položky rozpočtu), na ktoré môže byť udelená dotácia použitá a kontrolovať jej použitie. Na udelenie grantu nevzniká právny nárok.

Adresa :

Fond detí a mládeže SR
Grantový program ‘99
Pražská 11
816 36 Bratislava

tel./fax - 07/ 524 99 426